MEGHÍVÓ
a Szegedi Tudományegyetem Bolyai Intézete és a Bolyai János Matematikai Társulat Csongrád Megyei Tagozata által szervezett 
SZEMINÁRIUM
következő rendezvényére, amelyen

Dr. Czédli Gábor egyetemi tanár (SZTE Bolyai Intézet)
és
Dr. Schmidt Tamás professor emeritus (BMGE Matematika Intézet)

A JORDAN–HÖLDER-TÉTEL EGYÉRTELMŰSÉGE
címmel tart előadást

Az előadás időpontja:   2010. április 15. 14.00 óra

Az előadás helye:          SZTE Bolyai Intézet (Szeged, Aradi
                                        vértanúk tere 1.) II. em. Fejér terem

Az előadás rövid kivonata: A Jordan–Hölder-tétel (1869, 1889) azt állítja, hogy csoport bármely két kompozícióláncának faktorai egy permutációtól eltekintve le-fel izomorfak. Az előadásban azt mutatjuk meg, hogy ez a permutáció egyértelműen meghatározott.
Bár a Jordan–Hölder-tétel szokásos megfogalmazásában csak izomorfia szerepel, a (tananyagbeli) klasszikus bizonyításból éppen a le-fel izomorfia adódik! Akkor mondjuk, hogy A/B le-fel izomorf C/D-vel, ha létezik olyan X/Y, hogy A/B a második izomorfiatétel miatt izomorf X/Y-nal lefelé (azaz A = BX és Y = B metszet X), és X/Y  a második izomorfiatétel miatt izomorf C/D-vel felfelé. 
A bizonyítás a hálóelmélet segítségével történik.

Minden érdeklődőt szeretettel várnak az előadók, és a szeminárium szervezői.